Творча працуе і намеснік дырэктара па вучэбна-выхаваўчай рабоце настаўніца гісторыі Наталля Уладзіміраўна Петухова. Яна актыўна займаецца краязнаўствам, наладзіла супрацоўніцтва з Востраўскім сельскім домам культуры і сумесна з яго работнікамі арганізавала дзіцячую вакальную студыю “Вясёлка”. Бібліятэкар Марыя Іосіфаўна Ламанос — творчая асоба, добра валодае інфармацыйнымі тэхналогіямі. На яе плячах ляжыць усё мастацкае афармленне творчых работ, стварэнне відэаролікаў, прэзентацый, фотакалажаў і г.д. Менавіта яна адказвае за ўсё тэхнічнае суправаджэнне адукацыйнага працэсу, з чым, дарэчы, паспяхова спраўляецца.